AlmaznayaGroza/cyrillic-language-classification huggingface dataset:
Спортско качување

Спортското качување е поделено на два дела и тоа спортско качување по природни карпи и спортско качување по вештачки карпи. Качувањето по природни карпи се одвива преку курсеви и е достапно за секој оној кој има желба за спортско качување. Целта на спортското качување е да се достигне максималната тежина во качувањето. Поради тоа насоките во карпата си имаат свое име и тежина. Впрочем и спортското качување настанува и се одвојува од алпинизмот, за да може исклучиво да се занимава со качување на карпа и да го достигне тежинскиот максимум. Со иновирањето на вештачките карпи, чија цел е да се изведува поинтензивен редовен тренинг, како зиме така и лете, доаѓа до организирање на натпреварите во спортско качување. Денес натпреварите се на професинално ниво и веќе со Олимпијадата во Атина 2004 година, спортското качување ќе стане олимписка дисциплина. Натпреварите во спортско качување на вештачки карпи меѓу себе се делат на три групи. Тоа се: Тежински натпревари, каде и постојат квалификации, полуфинале и финале, а целта е кој повисоко ќе се искачи, а притоа тежините на патеките се различни. Брзински натпревари, каде што натпреварувачите се натпреваруваат кој побрзо на одредена патека со определена тежина ќе се искачи до врвот, при што се мери времето или, пак - ако дозволува ширината на вештачката карпа - тие паралелно се натпреваруваат. Болдер натпреварите се новонастаната дисциплина, која бара исклучително голема психофизичка издржливост. Меѓу другото, натпреварите се одржуваат на 6 патеки на три мали вештачки карпи, поточно една страна на квадрат карпата е една патека. )))

Source: original
Ватерполо

Ватерполо е екипен спорт кој комбинира елементи од ракомет и пливање. Учествуваат по две екипи со по седум играчи (еден од нив е голман). Со фудбалот, е најстариот екипен спорт кој се појавил на програмата на Олимписките игри, уште од 1900 година. Целта на играта е да се постигнат повеќе погодоци во голот. Секој погодок се смета како еден бод (гол). На почетокот на секоја четвртина по еден играч од секоја екипа плива кон средината на игралиштето каде што се наоѓа топката, а екипата чиј играч прв доплива до топката го има првиот напад. Натпреварот се игра во четири четвртини, кои траат по 7 за младите и 8 минути за постарите од 16 години. Ватерполото е многу физички и напорен спорт и често се наведува како еден од најтешките за играње.

Source: original
Википедија:ВикиПроект Политика

Благодариме за вашиот интерес. Доброволци за учество во проектот се добредојдени, ако сакате да се придружите на овој проект, можете да се вметнете во списокот на членови на проектниот тим. Потребни статии: Политичка идеологија, Политички организации, Политички системи, Меѓународна политика Проектот има за цел да ги сконцентрира напорите на уредувачите на википедија на македонски јазик кои ги уредуваат статиите поврзани со темата политика. Тука треба да се дискутираат предлозите за организирање на статиите, категоризацијата, дефинирање на портали од областа на политиката. Дефинирање на порталот за Политика и други поврзани портали Создавање на статиите кои се однесуваат на политички системи Создавање на статии за политички партии Создавање на статии за политика по држави Следење на политичките настани/вести Создавање на стандардизирани предлошки === Предлошки === Предлошки кои се во употреба во статиите со политички теми: Навигациона кутија Инфокутии , Секој кој е заинтересиран за учество во овој проект треба да се додаде во следнава список: DENAMAX (разговор) 22:35, 13 мај 2017 (CEST)

Source: original
Савоја

Савоја ( француски: Savoie , италијански: Savoia ) е регион на Франција. Опфаќа приближно територија на западните Алпи помеѓу Женевското Езеро на север и Дофена на југ. Историското подрачје на Савоја било создадено како феудална територија на семејството Савоја од 11-ти до 14 век. Денес, оваа историска територија е поделена помеѓу Франција, Италија и Швајцарија. Официјално е поставена 1003 година од Рудолф III од Бургундија, династијата Савој станала династија со најдолго владеење во Европа. Таа управувала со округот Савој до 1416 година, а потоа во војводството на Савој од 1416 до 1714 година. Територијата на Савој била споена со Франција во 1792 година за време на Првата Француска Република, пред да биде вратена во Кралството Пиемонт-Сардинија во 1815 година. Савој, заедно со округот Ница, конечно бил споен од Франција на референдум за време на Второто француско царство, како дел од политичкиот договор (договорот од Торино ) помеѓу францускиот император Наполеон III и кралот на Сардинија, Виторио Емануел Втори, кој го започнал процесот на италијанското обединување. Династијата на Виторио Емануел, династијата на Савој, ги задржала своите територии во Пиемонт и Лигурија и станала владејачка династија на Кралството Италија. Во модерната Франција, Савој е дел од регионот Оверген-Рона-Алпи. По нејзината анексија кон Франција во 1860 година, територијата на Савој беше административно поделена на два одделни оддели, Савои и Хаут-Савои. Традиционалниот главен град останува Шамбери (Цимбери), на реките Лејс и Албане, домаќин на замокот на Домот на Савој и сенатот Савојард. Државата вклучуваше шест окрузи: Савои Праре, понекогаш познат како Дукал Савој (главен град Камбери) Чаблај (главен град Тонон-лес-Бејнс) Фаучигну(главен град Боневил) Тарентасе(главен град Мутиери) Моуриен (главен град Сен-Jeanан-де-Мауриен) Геневоис(главен град Анеси) Во последниве години, поттикнато од малото сепаратистичко движење Савојард, многу внимание беше насочено кон сомневање на валидноста на анекцијата од 1860 година. На пример, Лига Савоисиене го отфрла Договорот од Торино и последователниот плебисцит како ништовен, тврдејќи дека плебисцитот не ги исполнува стандардите за слободно и фер гласање. Денес, историчарите генерално признаваат дека плебисцитот од 1860 година имал нерегуларности, но потврдуваат и дека инструментот за анексија бил Договорот од Торино, а не плебисцит, чија главна цел била да демонстрира поволно јавно мислење во Савој за анексија по потпишувањето на договорот. Во интервјуто за весникот "Ле Дауфине Либере“, Силваин Милбах, историчар на Универзитетот во Савој, гласањето го квалификува како Наполеон, но исто така тврди дека потполно слободно и фер гласање не би го сменило драматично резултатот, бидејќи мнозинството на Савојјарите посака да стане Французин. Ова е денес официјалниот став на Генералниот совет на Савоја.

Source: original
Левијатан

Левијатан (хебрејски: לִוְיָתָן) - библиска огнодишна и многуглава морска змија создадена од Бога меѓу другите морски чудовишта. Левијатан имал неверојатна сила и големина, и на крајот на времето мора да биде уништен од Бог. Левијатан е присутен во угаритскиот еп - "Циклусот за Вал“ под името на седумглавата морска змија Лотан, која дејствува како непријател на богот на бурата Вал и божицата на војната Анат, која го поразува Лотан. Митот веројатно потекнува од подревните преданија за борбата меѓу богот Хадад и змијата Темтум, како и од митот за битката на месопотамискиот бог на војната Нинурта со седумглав змеј, која потекнува од третото илјадалетие пр. н. е. Различни религии имаат свои толкувања на Левијатан. Во еврејската традиција, се верува дека по доаѓањето на Месијата, праведниците ќе се гоштаваат со месото на поразениот Левијатан и ќе ја користат неговата кожа. Некои подоцнежни еврејски толкувања, како оние во книгата Зохар, ја гледаат оваа гозба како метафора за просветление. Христијанските богослови го поврзуваат Левијатан со демонот на зависта, а подоцнежните толкувања понекогаш го утврдуваат со крокодил. Исто така, постои можност Левијатан да го вдахнал новозаветниот Ѕвер од морето. Во верувањата на гностичките Офити, Левијатан се смета за суштество што ја опкружува вселената и ги враќа душите на грешниците на Земјата. Освен тоа, Левијатан се појавува како демон и во мандаизмот и во манихеизмот. Левијатан конкретно е спомнат шестпати во Танахот, во Јов 3:8, Јов 40:25-41:26, Псалм 74:14, Псалм 104:26 и двапати во Исаија 27:1. == Надворешни врски == Јов 3 Putting God on Trial - The Biblical Book of Job contains a major section on the literary use of Leviathan. Job 41:1-41:34 (KJV) The fossilised skull of a colossal "sea monster" has been unearthed along the UK's Jurassic Coast. 27 October 2009 'Sea monster' whale fossil unearthed 30 June 2010 Enuma Elish (Babylonian creation epic) Philologos concordance page

Source: original
1141

1141 (MCXLI) - година според општоприфатениот календар. Тоа била 1141 година од новата ера, 141. од вториот милениум, 41. од XII век и втора од 1140-тите. == Други календари == Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот. Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6649 и 6650 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5891 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4901 и 4902 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1894. Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1141 година се протега во 3777 и 3778, додека според второто гледиште, годината трае во текот на 3837 и 3838 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1684. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 535 и 536 исламска година. == Починале == 13 февруари - Бела II, крал на Унгарија и Хрватска (роден околу 1109 г.) == Надворешни врски == 1141 на Ризницата ?

Source: original
Пределно сликарство

Пределно сликарство или пејзажно сликарство - жанр во сликарството чии теми се предели како планини, долини, дрвја, реки и шуми. Речиси секогаш небото е составен дел од сликата. Тука временските прилики играат важна улога. овој жанр го среќаваме уште во антиката, како да речеме римските пределни фрески кои краселе соби. Такви денес наоѓаме во добра состојба во Помпеја и Херкуланеум. Во раниот XV век пределното сликарство се развило во жанр во Европа, како окружување на човечките активности, често религиозни по тематика. Вакви биле Починката при бегството во Египет, Патешествието на Трите мудреци или Свети Еремија во пустината. Кинеската традиција на "беспримесен“ предел е таква во која човекот е насликан многу мал, и само дава размер и контекст на делото, со тоа примамувајчи го посматрачот да учествува во него. Овој жанр во Кина бил добро оформен дури и пред појавувањето на туш-техниката. == Поврзани видови на предели == Небесно пределно сликарство - слики на облаци, временски прилики и атмосферски услови. Морско пределно сликарство - слики на океани и плажи. Речно пределно сликарство - слики на реки и потоци. Урбано пределно сликарство - слики на населени места (урбани предели). Птичје пределносликарство - ја прикажува Земјината повржина од птичја перспектива, особено како што би се гледала од авион или вселенско летало. == Поврзнао == Шаншуеј Ведута Пределна архитектура Пределно градинарство == Наводи == Sharon L. Hirsch, "Landscape: the Grand tradition" Архивирано на 28 октомври 2006 г. (текст од изложбен каталог) Dickinson University (семрежен текст) (англиски) Pavel Machotka, Cezanne : Landscape into Art

Source: original
Машка ракометна репрезентација на Словенија

Машка ракометна репрезентација на Словенија - државна репрезентација која ја претставува Словенија на меѓународни ракометни натпревари. Најдобар пласман на репрезентацијата е сребрениот медал од Европското првенство 2004 година кое се одржало во Словенија и бронзениот медал од Светско првенство 2017 година одржано во Франција. == Моментален состав == Состав за Европското првенство 2018. Тренер: Веселин Вујовиќ == Надворешни врски == Официјално мрежно место на СРС Профил на IHF

Source: original
Светско првенство во ватерполо

Светско првенство во ватерполо за машки се одржува во релативно неправилни временски периоди почнувајќи од 1973. година, заедно со Светските првенства во пливање. Отпрвин се одржуваше на секои две години, потоа на секои четири (како и Светските првенства во фудбал и кошарка), ама после неколку циклуси се зацврсти на секои две години, почнувајќи од 2001. Службениот назив за Светско првенство во ватерполо è ФИНА Светско првенство, односно, на англиски, FINA World Championships. Женскиот ватерполо è внесен во програма од Светското првенство во Мадрид, од 1986. година.

Source: original
Жан-Пол Пруст

Жан-Пол Пруст (француски: Jean-Paul Proust; 3 март 1940 - 8 април 2010) - француски и моначки политичар, поранешен државен министер (шеф на владата) на Монако. Функцијата ја извршува од 1 јуни 2005 (стапил еден месец подоцна од што требало заради смртта на НС Рение III), на која бил назначен три месеци пред тоа од страна на кнезот и француската влада. Како и сите државни министри на Монако, Пруст не израснал и не живеел во Монако. Пруст долги години држел функции во државни служби. Најважните од нив биле префект на Гваделуп од ноември 1989 до јули 1991 и началник на полицијата на Париз од 2001 до 6 декември 2004. На 8 април 2010 на функцијата го наследил Мишел Роже.

Source: original
NGC 1999

NGC 1999 - оддавно-отсјајна маглина во соѕвездието Орион, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 1999 се споменува и како LBN 979. == Откривање == Објектот е откриен на 5 октомври 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см. === Податоци од набљудување === Според морфолошката класификација на галаксиите, NGC 1999 е од видот EN+RN. NGC 1999 има привидни димензии од 2' х 2'. === Астрономски податоци === Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 36 м 25,4 с, а неговата деклинација, односно висината на лакот на тој агол, - 6° 42' 57". == Други поделби == Проучување на NGC 1999 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката . Во рамките на атласот на длабокото небо, Уранометрија 2000.00, објектот припаѓа на групата означена со бројот 271; додека во Каталогот на основни ѕвезди (GSC) е групиран под бројот 4778. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1477. == Поврзано == Список на NGC објекти (1501-2000); Нов општ каталог; Орион (соѕвездие). == Користена литература == Hirshfeld, Alan, and Roger W. Sinnott, eds., Sky Catalogue 2000.0, Vol.2, Cambridge, Massachusetts: Sky Publishing Corp. and Cambridge University Press, 1985. (3098,238) == Надворешни врски == Прегледувач на длабокото небо - NGC 1999 Поправени информации за NGC 1999 NGC 1999 - VizieR. NGC 1999 - Вонгалактичка база на податоци на НАСА

Source: original
Македонска аикидо федерација - Аикикаи Македонија

Македонска аикидо федерација - Аикикаи Македонија е организација која обединува здруженија на граѓани (клубови) чија дејност е аикидо. Целта ѝ е изучување на аикидото во неговата изворна форма, според начелата поставени од основачот Морихеи Уешиба и според стандардите на Аикикаи Фондацијата од Токио, Јапонија. Основана е во 2006 година. == Административен статус == МАФ е регистрирано правно лице согласно Законот за здруженија и фондации во Република Македонија со седиште во Скопје. Територијата на дејствување е целата територија на републиката. Федерацијата ја претставува нејзиниот претседател, а главното одлучувачко тело е нејзиното собрание кое е сочинето од претставниците на поединечните клубови-членки. == Името на федерацијата == Јапонскиот збор "Аикикаи“, во името на федерацијата, во превод значи "Организација за АИКИ“ или поточно: "Организација за хармонизација на енергија“. Истиот е преземен од името на матичната организација за аикидо во Токио, Јапонија, која го носи името "Аикикаи фондација - Светско седиште на аикидото“ (Aikikai Foundation - Aikido world headquarters). == Цели == Целите на МАФ се обезбедување на високи стандарди за практикување на вештината Аикидо, и нејзина промоција во Македонија и во светот. == Меѓународен статус == Македонската аикидо федерација - Аикикаи Македонија, доби полно Признавање од Аикикаи фодацијата во Токио во 2020 година. Со ова признавање, МАФ-АМ се стекна со право да одржува испити за мајсторки (ДАН) степени со своја техничка комисија, која овие испити ги пријавува во Аикикаи фондацијата и од таму се издаваат соодветните дипломи кои важат во целиот свет. Македонската аикидо федерација - Аикикаи Македонија, според својот статут и техничките правила, издава сертификати за право на подучување аикидо на лица кои ги исполнуваат условите наведни во техничките правила. Сертификатите важат во рамките на федерацијата. Од 2020 година МАФ-АМ, преку Националната аикидо спортска асоцијација, посредно е полноправна членка и на Меѓународната аикидо федерација (IAF). == Клубови членки == Аикидо клуб Хенбо - Скопје, Центар Аикидо клуб Икеда - Скопје, Центар Аикидо клуб Заншин - Куманово Аикидо клуб Бушидо - Велес Аикидо клуб Хеиши - Скопје Аикидо клуб Теншинкан-доџо - Скопје Аикидо клуб Мушин - Охрид Аикидо клуб Варна - Варна (Бугарија) Аикидо клуб Икеда - Твер (Русија) == Надворешни врски == Официјалното мрежно место на Аикикаи Македонија

Source: original
Црква „Св. Петка“ - Туралево

Света Петка - манастирска црква на Туралевскиот манастир во селото Туралево, во Општина Кратово. == Местоположба == Се наоѓа десно од регионалниот пат 2247, на посебен асфалтен пат кој се двои од Р2247. == Историја == Црквата била подигната по третпат на ова место со помош од месното население и Општина Кратово. == Поврзано == Кумановско-кратовско архијерејско намесништво Кратовска парохија Туралево == Надворешни врски == Црква "Св. Петка“ - Туралево на Ризницата ?

Source: original
Антоан де ла Сал

Антоан де ла Сал (француски: Antoine de la Sale, роден во 1385 - починал во 1461) - француски писател. == Биографија == Антоан де ла Сал е роден во 1385 година во Франција. Тој бил паж кај Луј II Анжу, кралот на Сицилија и на неговиот наследник Луј III. Во дипломатските работи, тој ја посетил Италија, Белгија и Англиија. Еден период бил задолжен за воспитување на синовите Рене I и Луј. Последните години од својот живот ги поминал повлечено, во пишување, инспириран од големиот број на патувања и посети на најразлични владетелски дворови. Најпознато негово дело е романот Малиот Жан од Сантра, кој го напишал во 1456 година, а за првпат било објавено во 1517 година. Во романот се раскажува за еден млад паж. Неговата љубов кон една дама од високото друштво, која љубов му била возвратена, го воздигнала до највисокиот степен на управување, за да на крајот неговата сакана жена му го заврти грбот и замине со богат калугер. Првиот дел од романот е исполнет во куртоазен дух и е опишан отмениот живот на средновековните владетели, а вториот дел претставува сатира на неморал на таа класа, како и на свештенството. == Дела == La Salade (1440-1444) La Salle (1451) Le Petit Jehan de Saintré (1456) Reconfort a Madame de Neufville (1458) Des anciens tournois et faictz d'armes (1459) Journee l'Onneur et de Prouesse (1459) Cent Nouvelles nouvelles (1461/2?)

Source: original
Алфред Јодл

Алфред Јодл (германски: Alfred Jodl, 10 мај 1890 - 16 ноември 1946) бил водач на германските оперативни сили. За време на Втората светска војна бил шеф на оперативното одделение на наоружаните сили (германски: Oberkommando der Wehrmacht, OKW), заедно со Вилхелм Кајтел. Јодл бил еден од генијалаците во полето на воената тактика и филозофија. Заедно со генералот Кајтел ја измислил таканаречената Тактика Јодл-Кајтел, која и ден денес се предава во военото образование. == Животопис == Роден е во Вирцбург, Германија. Се образувал во училиштето за кадети во Минхен, а дипломирал во 1910. Веднаш потоа се придружил на баварската војска како артилериски офицер. За време на Првата светска војна служел како артилериски офицер на Западниот фронт од 1914 до 1916, каде што бил двапати ранет. Потоа го преместиле на Источниот фронт, но само на една година (1917). По војната Јодл останал во вооружените сили и се придружил на Рајхсвер (германски: Reichswehr - Армија на Вајмарската Република) == Поврзано == Нирнбершки процес

Source: original
Хелмштет (округ)

Хелмштет (германски: Helmstedt) - округ (Landkreis) во сојузната покраина Долна Саксонија, Германија. Се граничи со (од запад надесно) округот Волфенбител, слободниот град Брауншвајг, округот Гифхорн, слободниот град Волфсбург и сојузната покраина Саксонија-Анхалт (окрузите Берде и Харц). == Географија == Округот се граничи со ридскиот масив Елм на запад и шумата Лапвалд на исток. Големи делови од округот се дел од Природниот парк Елм-Лапвалд. == Историја == Во текот на средниот век во Елм бил ископуван варовник; овој варовник бил користен за гробот на Хајнрих Лавот, како и за царската катедрала во Кенигслутер. Во средниот век, Кенигслутер бил меѓу најбогатите градови во целото Свето Римско Царство. Во 1576 година бил основан Хелмштетскиот универзитет, кој бил најголем универзитет во протестантска Германија. Војводството Брауншвајг (настанато од Брауншвајг-Линебург) создало административни окрузи во 1833 година; округот Хелмштет бил еден од тие окрузи. Бил поделен на амтови Калферде, Кенигслутер, Хелмштет, Шенинген и Форсфелде. Во 1944 година, амтот Калферде, кој претставувал ексклава, бил предаден на округот Халденслебен. Во текот на административните реформи во 1970-тите години, северните делови на округот биле предадени на округот Гифхорн и на градот Волфсбург; округот добил делови на запад од округот Гифхорн и од округот Брауншвајг). Во текот на XX век, областа помеѓу Хелмштет и Шенинген била користена за ископ на лигнит. Неколку села (Алферсдорф, Биденштет и Рунштет) биле уништени од површинските копови; нивните жители биле преместени во Хелмштет, Шенинген и во новоизграденото село Ној Биденштет, подоцна преименувано како Биденштет. == Грб == Во горниот дел е прикажан хералдичкиот коњ на Долна Саксонија. Во долниот дел се симболите за рударство и земјоделство. == Надворешни врски == Хелмштет (округ) на Ризницата ? Матична страница (германски)

Source: original